b"\n_START_ARTICLE_\nHudi\xc4\x8d (film)\n_START_SECTION_\nVsebina\n_START_PARAGRAPH_\nRamirez (Jacob Vargas) pripoveduje zgodbo svoje mame, da hudi\xc4\x8d v\xc4\x8dasih po Zemlji i\xc5\xa1\xc4\x8de \xc5\xa1e vedno \xc5\xbeive gre\xc5\xa1nike. Hudi\xc4\x8d prevzame \xc4\x8dlove\xc5\xa1ko podobo in gre\xc5\xa1nike ujame v skupnem prostoru, kjer jih nato naprti drug proti drugemu in na koncu ubije vse naenkrat. Ramirez pojasni, da naj bi zadnja \xc5\xbertev umrla pred svojimi ljubljenimi. Prav tako pove, da so znamenja v obliki samomora, kar pomeni prvi dokaz hudi\xc4\x8deve prisotnosti. Zgodba je prekinjena z nasilnim samomorom mo\xc5\xa1kega, ki pade iz petintridesetega nadstropja poslovne zgradbe v Filadelfiji. Tovornjak na katerega pade, pa po\xc4\x8dasi odpelje._NEWLINE_Detektiv Bowden (Chris Messina) je ozdravljen alkoholik, ki za\xc4\x8dne preiskovati samomor. Kasneje pojasni, da je bil vzrok za alkoholizem smrt njegove \xc5\xbeene in sina med ropom pred petimi leti, kjer storilec ni bil nikoli ujet. Medtem se pet neznancev vkrca na dvigalo, ki nato obti\xc4\x8di med nadstropji. Ko jih najdejo varnostniki odkrijejo, da sta v dvigalu kamera in radio s katerim lahko nagovorijo in vidijo ujete, vendar njih sli\xc5\xa1ati ne morejo. Bowden odkrije, da se to dvigalo nahaja v stavbi iz katere je sko\xc4\x8dil samomorilec. _NEWLINE_Izka\xc5\xbee se, da je Ramirez eden izmed varnostnikov, ki spremljajo dogajanje v dvigalu. Prestra\xc5\xa1i ga kri\xc4\x8de\xc4\x8da podoba na monitorju. Njegov \xc5\xa1ef Lustig (Matt Craven) zavrne kakr\xc5\xa1nokoli vra\xc5\xbeeverje in po\xc5\xa1lje tehnika\xc2\xa0Dwighta (Joe Cobden), da popravi dvigalo, medtem ko Bowden sku\xc5\xa1a razkriti identiteto ujetih. Izka\xc5\xbee se, da so v dvigalu: prodajalec Vince McCormick (Geoffrey Arend); patolo\xc5\xa1ka la\xc5\xbenivka Sarah Caraway (Bojana Novakovic), ki ima namen zapustiti bogatega mo\xc5\xbea in s seboj vzeti denar; trenutni varnostnik Ben Larson (Bokeem Woodbine) z nasilno zgodovino; neimenovana starej\xc5\xa1a \xc5\xbeenska, katero policija pomotoma poimenuje Jane Kowski (Jenny O'Hara), katero na videu vidijo kot tatico, in \xc5\xa1e drug mo\xc5\xa1ki, ki se predstavi kot Tony (Logan Marshall-Green). _NEWLINE_Elektrika se izklopi in vklopi, in vedno ko se elektrika izklopi nastopi nekaj zlobnega. Dwight pade iz dvigala in se ubije, in Lustiga ubije elektrika, ko jo sku\xc5\xa1a popraviti. Kmalu za\xc4\x8dnejo ujeti v dvigalu umirati in vi obto\xc5\xbeujejo drug drugega. Umrejo Vince, starej\xc5\xa1a \xc5\xbeenska, Ben in Sarah. Kon\xc4\x8dno se izka\xc5\xbee, da je starej\xc5\xa1a \xc5\xbeenska hudi\xc4\x8d, ki je zaigral svojo smrt in z njim v dvigalu ostane le \xc5\xa1e Tony. Tonyeva zaro\xc4\x8denka Cheryl (Zoie Palmer) pove, da se Tony pi\xc5\xa1e Janekowski. Tony prizna, da je pred petimi leti bil udele\xc5\xbeen v ropu, kjer je ubil \xc5\xbeensko in njenega sina. Detektiv Bowden ga sli\xc5\xa1i kako se opravi\xc4\x8di po radiu. _NEWLINE_Hudi\xc4\x8d, ki je zdaj nemo\xc4\x8den zaradi Tonyevega priznanja, zapusti dvigalo, ki za\xc4\x8dne ponovno delati. Bowden se pogovori s Tonyem in mu odpusti umor \xc5\xbeene in sina. _NEWLINE_Ramirez na koncu pove, da je njegova mama svoje zgodbe vedno kon\xc4\x8dala z besedami, ''\xc4\x8ce obstaja hudi\xc4\x8d, mora tudi Bog''."